hotchpotch/miracl-hf-unified huggingface dataset:
Timo Saarelainen
Timo Saarelainen (s. 23. elokuuta 1960) on suomalainen kilpauransa päättänyt koripalloilija. Hän aloitti lajin kymmenvuotiaana Pohjois-Haagan NMKY:n koripallokerhossa. Saarelainen lähti Yhdysvaltoihin opiskelemaan Brigham Young Universityyn ja pelaamaan koripalloa. Hän oli kolmas NBA:han varattu suomalainen pelaaja; Helsingin NMKY:n kasvatti oli Los Angeles Lakersin viidennen kierroksen varaus . Hän pääsikin tavoittelemaan ammattilaissopimusta mutta putosi viimeisten joukossa Lakersin lopullisesta kokoonpanosta. Sittemmin Saarelainen on asettunut asumaan Utahiin. Saarelainen asuu Yhdysvalloissa ja omistaa mainostoimiston Utahin St. Georgessa, suositussa golf-kaupungissa Utahin ja Arizonan rajalla noin 180 km Las Vegasista pohjoiseen.
Henry More
Henry More (12. lokakuuta 1614 Grantham, Lincolnshire – 1. syyskuuta 1687 Cambridge) oli englantilainen filosofi, teologi ja runoilija, joka kuului Cambridgen platonisteihin.
More varttui kalvinistisessa kodissa, mutta hänestä tuli anglikaani jo nuorena. Hän opiskeli Cambridgen yliopiston Christ’s Collegessa, missä hän kohtasi platonisteja kuten John Worthingtonin.
Ajattelussaan More suosi aluksi skeptisyyttä, mutta kallistui myöhemmin uusplatonismiin. Hän sai vaikutteita myös "Theologia Germanicasta". Hän edustaa Cambridgen platonismin mystisempää ja teosofisempaa puolta.
Gabès (kuvernoraatti)
Gabès () on yksi Tunisian 24 kuvernoraatista. Se sijaitsee Etelä-Tunisiassa Välimeren rannikolla ja sen pääkaupunki on Gabès. Kuvernoraatissa on 374 300 asukasta (vuonna 2014) ja sen pinta-ala on 7 175 neliökilometriä.
Karnobat
Karnobat () on kaupunki Bulgariassa, Burgasin alueella. Kaupungin asukasluku on 18 456 (2011). Sen 806 km²:n maa-alasta 87,37 prosenttia on maanviljelyssä, 9,81 prosenttia metsää ja 2,82 prosenttia asuinaluetta.
Seutu on ollut asuttua jo kivikaudella. Antiikin aikana ja keskiajalla asutus on ollut runsasta. Ensimmäinen kirjallinen tieto Karnobatista on vuodelta 1153. Maantieteilijä Abu Abdillah Muhammad al-Idrisi mainitsee sen teoksessaan "Geografia". Kaupungin nimi on aikojen kuluessa vaihdellut kirjoitettu vaihtelevasti Karinovassa, Karinabad, Karnovo jne. 1800-luvulta alkaen se ollut seudun hallinnollinen, taloudellinen ja kaupallinen keskus, ja siellä on järjestetty vuosittain markkinat.
Keskeneräinen sinfonia
Keskeneräinen sinfonia voi viitata useisiin taidemusiikin säveltäjien eri syistä keskeneräisiksi jättämiin teoksiin. Nimityksen esikuvana on Schubertin keskeneräinen sinfonia.Muita merkityksiä:
Paavo A. Viding
Paavo Aleksanteri Viding (7. maaliskuuta 1899 Jääski – 17. elokuuta 1965 Helsinki) oli agronomi, pääjohtaja ja Maalaisliiton ministeri.
Viding toimi Itä-Suomen Raakasokeritehdas Oy:n toimitusjohtajana ja myöhemmin SOK:n pääjohtajana.
Maalaisliittoa edustanut Viding oli II maatalousministerinä ja II sisäasiainministerinä Pekkalan hallituksessa 1946–1948.
Atomikallo
Atomikallo on nimi kahdelle superroistolle DC Comics universumissa.
Oppilas Joseph Martiniin iski säde joka antoi hänelle yliluonnolliset voimat. Myöhemmin kun joukko rikollisia hyökkäsi hänen kimppuunsa hän sai iskun päähänsä ja hän otti "Atomikallon" puvun joka oli sankari vanhasta elokuvasta. Hän sai myös valtavan annoksen säteilyä mutta myöhemmin hän keksi tavan muuttaa sen energiasäteiksi. Hän taisteli Teräsmistä vastaan koska hän luuli että hän oli elokuvan roisto ja Lois Lanen johon hän rakastui.
Hän myöhemmin menetti osan voimistaan demoni Neronille. Joseph yritti toimia jäljellä olevilla voimillaan supersankarina mutta ilmaantui enemmän rikollisena.
Mamman Vatsa
Mamman Jiya Vatsa (3. joulukuuta 1940 – 5. maaliskuuta 1986) oli nigerialainen poliitikko, sotilasarvoltaan kenraalimajuri. Hän toimi maataan hallinneen sotilasneuvoston jäsenenä ja liittovaltion pääkaupungin (Abujan) asiain ministerinä. Kenraalimajuri Ibrahim Babangidan johtama hallitus teloitutti hänet syytettynä sekaantumisesta vallankaappaushankkeeseen.
Mamman Vatsa oli myös lahjakas runoilija ja kirjailija. Häneltä on julkaistu kahdeksan aikuisten- ja yksitoista lastenrunokokoelmaa. Hän käsitteli teoksissaan tavallisten ihmisten elämää esimerkiksi pidgin-kielisessä kokoelmassaan "Tori for geti bow leg" (1981), hausankielisessä kulttuurillisessa kuvakirjassaan "Bikin Suna" ja kuvitetussa tarinakirjassaan "Stinger the Scorpion" (1979). Vatsa edisti ja tuki taiteita maassaan muun muassa järjestämällä kirjoittamistyöryhmiä sotilastovereilleen ja näiden lapsille, ja sai heidän teoksiaan julkaistuiksi. Hän myös avusti Children's Literature Association of Nigeriaa (Nigerian lastenkirjallisuusyhdistys) lahjoituksin, rakennutti Association of Nigerian Authorsille (Nigerian kirjailijayhdistys) kirjailijakylän ja isännöi sen vuosittaisia konferensseja.
Cicapo
Cicapo (myös Kikapo, Kikabo tai Picador-marssi) on paritanssi, jonka musiikin on säveltänyt Max Oscheit. Se on Suomessa yksi vanhojenpäivänä esitettävistä tansseista. Cicapon askelkuvio on melko yksinkertainen, miehet ovat yleensä sisä- ja naiset ulkoringissä.
Ingelstorpin kirkko
Ingelstorpin kirkko () on kirkkorakennus Ystadin kunnassa, Ruotsin Skånen läänissä. Kirkon suunnittelusta ja rakentamisesta on vastannut rakennusmestari N. Andersson. Nykyinen kirkko on vuodelta 1872, mutta paikalla on sijainnut kirkkorakennus myös aiemmin. Vanhan kirkon purkamisen yhteydessä omaiset veivät hautakivet pois ja niitä on edelleen jäljellä monissa paikoissa Ingelstorpin kylässä.
Emily Loizeau
Emily Loizeau (s. 7. helmikuuta 1975) on ranskalainen laulaja. Hänen debyyttialbuminsa "L'autre bout du monde" julkaistiin vuonna 2006.
Loizeau on opiskellut lapsena klassista musiikkia, mutta päätti vasta myöhemmin tehdä laulamisesta itselleen uran. Hän on soittanut pianoa 5-vuotiaasta.
Marsvinsholmin linna
Marsvinsholmin linna () on linna Ystadin kunnassa, Ruotsin Skånen läänissä. Linna sijaitsee noin 12 kilometrin päässä Ystadin keskustasta.
Linnan rakennustyöt käynnisti Otto Marsvin vuonna 1644, ja ne saatiin päätökseen vuonna 1648. 1780-luvulla, kun linna oli kreivi Erik Ruuthin omistuksessa, linnassa toteutettiin uudistustöitä. Vuosina 1856–1857 vapaaherra Jules Stjernbladin omistuskaudella tanskalainen arkkitehti Zwingman restauroi linnan Kristian IV:n tyyliä mukailevaksi.
Raina Kabaivanska
Raina Kabaivanska (, s. 15. joulukuuta 1934) on bulgarialainen sopraano. Hän syntyi Burgasissa Mustanmeren rannalla. Kabaivanskan isä oli eläinlääkäri ja kirjailija, äiti fysiikan professori.
Kabaivanska teki oopperadebyyttinsä Bulgarian kansallisoopperassa Sofiassa vuonna 1957, jolloin hän esitti Tatjanan roolin Pjotr Tšaikovskin teoksessa "Jevgeni Onegin". Hän alkoi saada lisääntyvää kansainvälistä mainetta La Scalan -debyyttinsä jälkeen vuonna 1961.
Kabaivanska on ehtinyt uransa aikana esiintyä maailman tunnetuimmissa oopperataloissa, joiden joukkoon kuuluvat Metropolitan-ooppera, La Scala, Covent Garden, Bolšoi-teatteri ja Teatro Colón.
Kabaivanskan repertuaariin kuuluu Tšaikovskin lisäksi muiden muassa Richard Straussin, Jules Massenet’n, Richard Wagnerin, Leoš Janáčekin, Gaetano Donizettin, Giuseppe Verdin ja verististen säveltäjien tuotantoa.
Jarmo Hietarinta
Jarmo Niilo Olavi Hietarinta (s. 8. heinäkuuta 1946 Pori) on suomalainen fyysikko. Hän on toiminut vuodesta 1998 lähtien Turun yliopiston teoreettisen fysiikan professorina. Lisäksi hän toimi yliopiston matemaattis-luonnontieteellisen tiedekunnan dekaanina.
Hietarinta tuli professori Kauko Mansikan seuraajaksi. Mansikka jäi eläkkeelle jo 31. joulukuuta 1995 mutta virka voitiin säästösyistä julistaa haettavaksi vasta marraskuussa 1996, ja Hietarinta astui virkaan syyskuussa 1998.
Työssään Hietarinta on tutkinut mm. solitoneja.
Svenstorpin linna
Svenstorpin linna () on linna Lundin kunnassa, Ruotsin Skånen läänissä. Linna sijaitsee noin kahdeksan kilometriä pohjoiseen Lundin keskustasta. Se on rakennettu alun perin vuonna 1596 renessanssityyliin. Linnan rakennutti Beate Huitfeldt.
Luettelo kansainvälisen jääkiekkoliiton jäsenmaista
Tämä on luettelo kansainvälisen jääkiekkoliiton jäsenmaista, joita on 72. IIHF asettaa joukkueet vuosittain keskinäiseen paremmuusjärjestykseen jääkiekon maailmanrankingissa.
Paula DeAnda
Paula DeAnda (s. 3. marraskuuta 1989) on meksikolais-yhdysvaltalainen poplaulaja. Hän on syntynyt Teksasissa ja asuu osavaltiossa edelleen.
DeAnda sai levytyssopimuksen Arista Recordsilta. Hän nousi listoille heinäkuussa 2006 julkaistulla menestyssinglellään "Doing Too Much", jolla esiintyi vierailevana artistina Baby Bash.
DeAnda julkaisi esikoisalbuminsa "Paula DeAndan" 16-vuotiaana 29. elokuuta 2006. Albumi nousi ensimmäisellä viikolla "Billboard"-listan 54. sijalle.
Trollenäsin linna
Trollenäsin linna () on linna Eslövin kunnassa, Ruotsin Skånessa. Nykyisen linnan rakennustyöt aloitettiin vuonna 1559. Vuonna 1797 hovimarsalkka Arvid Tolle aloitti linnan uudelleenrakennustyöt. 1800-luvun loppupuolella linna muutettiin ranskalaissävytteiseksi renessanssilinnaksi arkkitehti Ferdinand Meldahlin suunnitelmien mukaisesti. Linna koostuu kolmekerroksisesta päärakennuksesta ja kaksikerroksisista siipirakennuksista.
Linna on ollut historiansa aikana vain kahden suvun, Thottin ja Trollen, omistuksessa. Ensimmäinen tunnettu oli Stig Aagesen (1386-1412) ja rakennus pysyi Thottin suvun omistuksessa 300 vuotta.
No Pads, No Helmets… Just Balls
No Pads, No Helmets… Just Balls on Simple Plan-yhtyeen esikoisalbumi. Levyllä on vieraillut mm. Good Charlotte-yhtyeen laulaja Joel Madden ja Blink-182:n Mark Hoppus.
Nigel Glockler
Nigel Glockler (s. 24. tammikuuta 1953) on brittiläinen rumpali. Hänet tunnetaan parhaiten urastaan Saxon-yhtyeessä.
Hänen ensimmäinen yhtyeensä oli Toyah Willcox's Band. Vuonna 1981 Saxonin rumpali Pete Gill vaurioitti kätensä ja Glockler kutsuttiin paikkaamaan häntä. Hän jätti yhtyeen 1978 liittyäkseen GTR-yhtyeeseen. Kuitenkin vuonna 1988 hän palasi Saxoniin.
Vuonna 1998 Glockler poistui jälleen Saxonista ja saksalainen Fritz Randow korvasi hänet. Vuonna 2001 hän nauhoitti sooloalbumin nimeltä "Mad Men and English Dogs" Saxon-kitaristi Doug Scarrattin kanssa. Kun Jörg Michael erosi Saxonista liittyäkseen takaisin Stratovariukseen, Glockler teki paluun yhtyeeseen 2005.
Formula One Championship Edition
Formula One Championship Edition on ensimmäinen Formula 1 -peli, joka on julkaistu PlayStation 3 -konsolille vuonna 2007. Peli on toistaiseksi viimeisin Sonyn tekemä Formula 1 -peli. Pelissä koetaan Formula 1 -kausi 2006 uudelleen uusilla paremmilla grafiikoilla ja PlayStation 3 -pelikonsolin langattomalla Sixaxis -ohjaimella. Peli on grafiikkapäivitys PlayStation 2 -pelistä "Formula One 06". Peliin oli tulossa turva-auto mutta se poistettiin lopullisesta versiosta.
Pelin suomenkielisinä selostajina toimivat Oskari Saari ja Erkki Mustakari.Pelissä ovat kaikki Formula 1 -kauden 2006 yksitoista tallia ja 22 kuljettajaa.
Pelissä ovat kaikki Formula 1 -kauden 2006 kahdeksantoista rataa.
Pete Gill
Pete Gill (synt. Peter Gill) on heavy metal -rumpali. Hän on soittanut Saxonissa ja Motörheadissa.
Gill oli perustamassa Saxonia vuonna 1976. Hän soitti yhtyeen kanssa kunnes 1981 hän vaurioitti kätensä. Myöhemmin, vuosina 1984–1986, hän liittyi Motörheadin riveihin ja työskenteli heidän kanssaan. Yhtye oli myös kiertueella Gillin ollessa jäsen.
Tuomas Rajala
Tuomas Rajala on suomalainen juontaja ja toimittaja, joka tuli alun perin tunnetuksi YleX-radiokanavan iltapäiväohjelman juontajana.
Rajala juonsi YleX Iltapäivää yhdessä Olli Juneksen kanssa vuosina 2005–2008 ja YleX Aamua vuoden 2008 tammikuusta saman vuoden syyskuuhun saakka. 12. syyskuuta 2008 Rajala ilmoitti aamulähetyksessä lopettavansa radiojuontajan työt Juneksen aisaparina kyseisen lähetyksen jäädessä hänen viimeisekseen YleX:ssä. Tämän jälkeen Rajala ilmoitti jatkavansa edelleen Yleisradion palveluksessa, mutta television puolella.
27. joulukuuta 2008 – 5. tammikuuta 2009 Rajala juonsi YLE TV2:n nuortenohjelma "Summerin" talviversiota yhdessä Mirella Pekkosen ja Matti Leinon kanssa. Keväällä 2009 Rajala juonsi YLE TV1:llä esitettyä Saimi ja Jalmari -ohjelmaa yhdessä Mikko Kuustosen kanssa. Kesällä 2009 Rajala näytteli Summeri-ohjelmassa esitetyissä sketseissä mm. Paula Norosen ja Jusu Lounelan kanssa sekä kuului ohjelman taustatiimiin. Syksyllä 2009 Rajalaa nähtiin YLE Teeman Popkult-ohjelmassa sekä edelleen Saimi & Jalmari -ohjelman juontajana. Keväällä 2010 Rajala oli mukana YLE Teeman Popkult-ohjelman tuotantotiimissä.
Rajala on toiminut myös YleX Aamun tuottajana ja tätä ennen vastaavana tuottajana silloisessa omistamassaan Hiisi Media -tuotantoyhtiössä.
16.2.-17.12.2015 Rajala toimi Radio Novan aamuohjelman juontajana yhdessä Minna Kuukan ja Matti Ylösen kanssa.
Helmikuussa 2016 Rajala aloitti Ylen Oulun toimituksen vastaavana tuottajana.
Rajala on kotoisin Jyväskylästä, mutta asuu nykyään Helsingissä. Hän opiskeli vuonna 2000 Jyväskylän kristillisessä opistossa viestinnän ja median linjalla. Hän on myös soittanut rumpuja jyväskyläläisessä Jacks of All Trades -yhtyeessä.
Rajala on naimisissa Anne-Mari Rajalan (o.s. Aaltonen) kanssa, joka oli hänen juontajakollegansa YleX:ssä.
Gävlen linna
Gävlen linna () on linna Gävlessä, Ruotsin Gästriklandissa. Se on maailman pohjoisin niin kutsuttu Vaasalinna, eli linna, jonka on rakennuttanut joko Kustaa Vaasa tai hänen poikansa Eerik XIV, Juhana III ja Kaarle IX.
Ruotsin kuningas Juhana III käynnisti linnan rakentamistyöt rakennusmestari Mårten Roddhsmanin avustamana vuonna 1583. Syvästi uskonnollinen Juhana rakennutti linnaa, jonka keskeisimmäksi osaksi tulisi kirkkohuone. Linnan piirustuksista vastasi kuninkaan arkkitehti Willem Boy. Linna valmistui vuonna 1597. Kuningas Juhana ei ehtinyt nähdä linnaa koskaan valmiina – hän kuoli jo viisi vuotta aiemmin.
Vuonna 1726 pääsiäisen jälkeen tulipalo tuhosi linnan. Linnan annettiin seisoa pahoin vaurioituneena muutaman vuoden ennen kuin vuonna 1741 siitä päätettiin tehdä taas maaherranresidenssi, kuten se oli aikaisempina vuosina ollut. Arkkitehti Carl Hårleman sai tehtäväkseen suunnitella uudistustyöt. Hårlemanin kynästä linna sai nykyisen ulkonäönsä. Siinä on jäljellä 1500-luvulla rakennetut seinät, mutta muuten se on uusittu kokonaan ja edustaa 1700-luvun ranskalaisvaikutteista rokokoota. 1760-luvulla linna oli muuttovalmis, ja sinne muutti maaherra Axel Johan Gripenhielm.
Keski-Suomen opiskelija-asuntosäätiö
Keski-Suomen opiskelija-asuntosäätiö (KOAS) rakennuttaa, vuokraa ja ylläpitää asuntoja opiskelijoille Jyväskylässä. Säätiö on voittoa tavoittelematon.
Säätiön omistavat Jyväskylän kaupunki, Jyväskylän yliopiston ylioppilaskunta (JYY), Jyväskylän ammattikorkeakoulun opiskelijakunta Jamko ry ja ammattiopistojen opiskelijakunta JAMO.
Säätiön hallintoelimiä ovat valtuuskunta ja hallitus. Valtuuskuntaan kuuluu 20–40 jäsentä. Jyväskylän kaupungilla ja JYY:llä on kahdeksan edustajaa, Jamkolla viisi edustajaa ja muilla oppilaitosten edustajilla yksi paikka. Lisäksi asukastoimikunnat valitsevat valtuuskuntaan kaksi edustajaa.
Valtuuskunta valitsee yhdeksänhenkisen hallituksen kahdeksi vuodeksi siten, että vuorovuosin vaihtuu neljästä viiteen jäsentä. Vähintään kahden jäsenen on oltava asukastoimikuntien esittämiä asukasedustajia. Vuonna 2016 hallituksen puheenjohtajana toimii Esa Salokorpi.
KOAS:in toimitusjohtajana toimii Matti Tanskanen.
Vuoden 2013 lopussa KOAS:illa oli eri puolilla Jyväskylää 70 kerrostaloa, joissa oli 2 356 asuinhuoneistoa ja 4 154 asuntopaikkaa. Asunnoista soluasuntoja oli 41 %, yksiöitä 32 % ja perheasuntoja 27 %.
Säätiön liikevaihto oli vuonna 2013 oli 15,6 miljoonaa euroa ja taseen loppusumma 101,4 miljoonaa euroa. Säätiö kerää rakennusrahastoa kohteiden korjaus- ja peruskorjauksia varten.
Eerik Lagerspetz
Yrjö Eerik Lagerspetz (s. 5. maaliskuuta 1956 Helsinki) on suomalainen käytännöllisen filosofian professori Turun yliopistossa.
Lagerspetz valmistui filosofian kandidaatiksi Turun yliopistosta vuonna 1984. Hän opiskeli vuosina 1985–1986 Oxfordin yliopistossa ja väitteli valtiotieteiden tohtoriksi Turun yliopistossa vuonna 1989 väitöskirjalla "A Conventionalist Theory of Institutions". Lagerspetz työskenteli uransa alkuvaiheessa Turun yliopiston assistenttina (1985–1987), Suomen Akatemian nuorempana tutkijana (1987–1990) ja Turun yliopiston yliassistenttina (1992–1994). Vuonna 1994 hänestä tuli yhteiskuntafilosofian dosentti.
Vuosina 1994–2004 Lagerspetz oli käytännöllisen filosofian professori Jyväskylän yliopiston ja vuodesta 2004 Turun yliopistossa. Hän toimi Suomen Akatemian varttuneena tutkijana vuosina 1998–1999 ja 2005–2006. Suomalaisen Tiedeakatemian jäseneksi hänet hyväksyttiin vuonna 2006.
Eerik Lagerspetzin vanhemmat olivat eläintieteen emeritusprofessori Kari Lagerspetz ja psykologian professori Kirsti Lagerspetz (o.s. Ahlman). Sosiologian professori Mikko Lagerspetz, pianisti Juhani Lagerspetz ja filosofi Olli Lagerspetz ovat hänen veljiään. Hänen äidinisänsä oli filosofi Erik Ahlman.
Euroopan vihreät nuoret
Euroopan vihreät nuoret (, FYEG) on Euroopan laajuinen vihreiden nuorisojärjestöjen kattojärjestö, joka on perustettu vuonna 1988. Siihen kuuluu yhteensä 38 jäsenjärjestöä joka puolelta Eurooppaa. Jäsenjärjestöinä on niin kansallisten puolueiden nuorisojärjestöjä kuin myös muita ympäristöjärjestöjä. Suomesta jäsenenä on Vihreiden nuorten ja opiskelijoiden liitto. Järjestön päämaja on Brysselissä, Euroopan parlamentin tiloissa.
Euroopan vihreiden nuorten ylin päättävä elin on yleiskokous, jonne jäsenjärjestöt lähettävät edustajansa, ja joka päättää politiikasta ja strategiasta sekä valitsee hallituksen. Hallitukseen kuuluu yhdeksän jäsentä ja kausi on vuoden mittainen. Järjestöllä on kaksi tasa-arvoista puheenjohtajaa. FYEGin puheenjohtajina ovat toimineet muun muassa suomalaiset Jehki Härkönen, Simo Salmela ja Panu Laturi.
FYEGin toimintaan kuuluu seminaareja, tapaamisia, koulutuksia, leirejä ja poliittisia keskusteluja. Järjestö organisoi kansainvälisiä kampanjoita yhdessä jäsentensä kanssa. Järjestö julkaisee "Ecosprinter"-lehteä sekä joka toinen viikko ilmestyvää sähköpostiuutiskirjettä.
FYEG liittyi Euroopan vihreän puolueen nuorisojärjestöksi vuonna 2007.
Rusinoita
Rusinoita on vuonna 1987 valmistunut suomalainen lastenelokuva.
Kaupunkilaisrotta lähtee rotanmyrkytyksiä pakoon maaseudulle ja löytää tallin, jossa asustavat hevonen, hämähäkki, kana ja hiiri. Uusien ystäviensä kanssa rotta joutuu monenlaisiin seikkailuihin. He muun muassa laskevat mäkeä, käyvät hammaslääkärissä ja tupakalla sekä hankkivat soittimia.
Lee Archambault
Lee Archambault (s. 25. elokuuta 1960) on yhdysvaltalainen astronautti, koelentäjä ja Yhdysvaltain ilmavoimien eversti. Hän oli NASAn avaruussukkulalennon STS-117 pilotti ja 16. maaliskuuta 2009 laukaistun Kansainvälinen avaruusasemalle suuntautuneen avaruussukkulalennon STS-119 päällikkö.
Nikolai Tsvetkov
Nikolai Aleksandrovitš Tsvetkov (, s. 16. toukokuuta 1960, Moskovan alue, Neuvostoliitto) on venäläinen oligarkki. Hän omistaa merkittävän osan "Uralsib" () finanssiyhtiöstä ja osuuden "Lukoil" () öljy-yhtiöstä.
Tsvetkov on koulutukseltaan ilmailuinsinööri. Liike-elämän aikakauslehti Forbes listasi maaliskuussa 2007 hänet maailman 83. rikkaimmaksi henkilöksi. Tsvetkov on naimisissa ja hänellä kaksi lasta.
Nikolai Tsvetkov teki uransa 15 ensimmäistä vuotta ilmavoimissa upseerina ja soti tänä aikana Afganistanin sodassa. Hän teki tuttavuutta entisen armeijan upseerin Leonid Fedunin kanssa, joka suunnitteli valtiollisen öljy-yhtiö Lukoil yksityistämisen. Tsvetkov perusti "Nikoil" yrityksen yhdessä Lukoil johtajiston, kuten Vagit Alekperov, kanssa. Tsvetkovin avulla johtajisto sai itselleen pääosan Lukoilista. Vastalahjaksi Tsvetkoville annettiin merkittävä osuus öljy-yhtiön osakkeista. Myöhemmin Nikoilin rahoituspuoli liitettiin yhteen Venäjän viidenneksi suurimman pankin Uralsibin kanssa ja samalla koko finanssikonsernin nimeksi tuli Uralsib.
Olli Koistinen
Olli Ilmari Koistinen (s. 11. toukokuuta 1956, Oulu) on suomalainen filosofi. Hän on toiminut vuodesta 2002 Turun yliopiston teoreettisen filosofian professorina. Koistinen on tutkinut työssään muun muassa filosofian historiaa ja klassikoita.
Midna
Midna on hahmopelissä "" esiintyvä hahmo. Hänet nähdään pelissä sekä paholaisena että prinsessana. Hänellä on Fused Shadow -naamari. Prinsessana Midnalla on kaapu ja oranssi tukka. Hän on suuremman kokoinen eikä leiju.
Midna ilmestyy peliin, kun Link on muutettu sudeksi ja on vankilassa. Midna auttaa Linkin ulos vankilasta, ja parivaljakko alkaa etsiä Fused Shadow -naamareita. Kun naamari on haettu Lakebedin temppelistä, Zant ilmestyy. Käy ilmi, että löydetyt voimakalut ovat voimattomia. Sitten Zant muuttaa Midnan Lanuyryn valonhengen avulla valolliseksi.
Prinsessa Zelda parantaa Midnan, ja Link etsii Mestarin Miekan ja Pimeän peilin palat. Kun palat on kerätty, Linkille selviää, että Midna on hämärän prinsessa. Link pääsee peilin avulla Hämärän palatsiin. Siellä Midna saa takaisin sulautuneet varjot, joiden voima on suurentunut. Midna rikkoo hämärän suojamuurin, joka ympäröi Hurylen linnaa. Link joutuu taisteluun Ganondorfin kanssa, ja Ganon häviää.
Kun Ganon kuolee, raukeaa kirous, jonka Zant oli langettanut Midnan päälle. Midna palaa Twilight Realm -hämymaailmaan. Hän myös tuhoaa Pimeän Peilin sulkien portin valon ja hämärän väliltä.
Pyhän Paavalin kirkon rauniot
Pyhän Paavalin kirkon rauniot () ovat tuhoutuneen Pyhän Paavalin kirkon rauniot Macaossa, Portugalin entisessä siirtomaassa ja nykyisessä Kiinan erityishallintoalueessa. Rauniot ovat nykyisin yksi Macaon suurimmista matkailunähtävyyksistä ja Macaon tunnetuimpia maamerkkejä.
Rauniot ovat jäänne vuosina 1602-1640 rakennetusta Pyhän Paavalin kirkosta. Sen rakennuttivat jesuiitat, jotka levittivät Macaosta käsin kristinuskoa muualle Aasiaan. Puinen kirkkorakennus tuhoutui alueella riehuneen taifuunin aiheuttamassa tulipalossa vuonna 1835, mutta julkisivu on hyvin säilynyt. Julkisivu on barokkityylinen kivifasadi, jolle johtavat leveät portaat.
Kirkon julkisivu on viisitasoinen. Sen korkeimmalla tasolla on kolmio, jossa on kuvattuna pyhää henkeä kuvaava kyyhkynen. Sen alapuolella on Kristusta kuvaava lapsipatsas ja ristiä kantavat enkelihahmot. Keskimmäisellä tasolla on Neitsyt Marian patsas ja laivakuvio, joka kuvaa haasteellista matkaa synnin meressä. Sen oikealla puolella on hydra-hahmo, joka on myyttinen seitsenpäinen käärme kreikkalaisesta mytologiasta. Toisella tasolla on kuvattuna neljä patsashahmoa, jotka ovat Francisco de Borja, Pyhä Ignatius, Francisco Xavier ja Luís Gonzaga.
Jäljellä oleva julkisivu on 25 metriä korkea ja 23 metriä leveä. Julkisivu on pienen mäen päällä, ja sen luo johtaa 66 kiviporrasta. Vuodesta 2005 lähtien rauniot ovat olleet osana muuta Macaon historiallista keskustaa UNESCOn maailmanperintöluettelossa.
Julkisivun takana on tyhjä tila entisen kirkon paikalla. Tilalle on perustettu museo, jossa on näytteillä esineitä paikalla tehdyistä kaivauksista.
Vilppu Piirola
Vilppu Piirola (s. 1946) on suomalainen tähtitieteilijä ja tähtitieteen professori. Hän opiskeli ja työskenteli aluksi Helsingin yliopistossa. Hän toimi vuosina 1978–1980 Turun yliopistoon kuuluvan Tuorlan observatorion johtajana, ja työskentelee edelleen tutkijana observatoriossa.
Piirola on suunnitellut ja rakennuttanut Metsähovin observatorioon fotometri-polarimetrin. Hän on suunnitellut myös Krimin astrofysikaaliseen observatorioon polarimetrin.
Piirola on Helsingin yliopiston tähtitieteen dosentti vuodesta 1977.
Aavikkotaskurotta
Aavikkotaskurotta ("Geomys arenarius") on Pohjois-Amerikan aavikoilla elävä jyrsijä.
Aavikkotaskurotta on vaaleanruskea jyrsijä. Naaras on noin 35 cm pitkä ja painaa 150–200 grammaa, uros on hiukan isompi.
Aaavikkotaskurottia tavataan Meksikossa, Teksasin länsiosissa ja New Mexicon osavaltiossa.
Taskurotat elävät enimmäkseen yksikseen kukin omassa tunnelistossaan, mutta paritteluaikana koiraat kaivavat yhdyskäytäviä naaraiden tunneleihin.
Jürgen Blackmore
Jürgen Richard Blackmore (s. 1964, Lontoo) on saksalais-englantilainen kitaristi. Hänen isänsä on kuuluisa brittikitaristi Ritchie Blackmore, joka soitti muun muassa yhtyeissä Deep Purple, Rainbow ja Blackmore's Night. J.R. Blackmore kasvoi Hampurissa, ja aloitti ammattimuusikon uransa yhtyeessä Iron Angel.
J.R.Blackmore on julkaissut neljä omaa albumia, jotka viimeisintä lukuun ottamatta edustavat tyyliltään instrumentaali-rockia.
Pyhän Dominicuksen kirkko
Pyhän Dominicuksen kirkko () on kirkkorakennus Macaossa, Portugalin entisessä siirtomaassa ja nykyisessä Kiinan erityishallintoalueessa. Se sijaitsee Largo de São Domingos -aukion laidalla, paikalla, jossa ennen sijaitsi dominikaanien 1590-luvulla rakentama kappeli. Kirkko itse rakennettiin 1600-luvulla. Nykyisin se on osa Unescon maailmanperintöluettelossa olevaa Macaon historiallista keskustaa.
Hienorakennevakio
Hienorakennevakio on dimensioton luonnonvakio, joka kuvaa sähkömagneettisen vuorovaikutuksen suuruutta. Sitä merkitään tavallisesti symbolilla formula_1. Sen suuruus ei riipu käytetyistä yksiköistä.
Hienorakennevakion määrittelevä kaava sekä lukuarvo on
jossa formula_3 on alkeisvaraus, formula_4 on redusoitu Planckin vakio, formula_5 on valon nopeus tyhjiössä ja formula_6 on tyhjiön permittiivisyys.
Kvanttielektrodynamiikassa (QED, joka on sähkömagneettisen vuorovaikutuksen kvanttikenttäteoria) hienorakennevakio on teorian (mitta-)kytkentävakio. Se kuvaa elektronien ja fotonien välisen kytkennän voimakkuutta. Tällaisessa mittakenttäteoriassa kuitenkin vuorovaikutuksen voimakkuus, ja siten myös kytkentävakion suuruus, muuttuvat vuorovaikutuksen energiaskaalan mukaan (nk. renormalisaatioryhmän virtaus). QED:ssa formula_1 kasvaa logaritmisesti energian suhteen, kun vuorovaikutuksen energia kasvaa. Edellä esitetty havaittu hienorakennevakion lukuarvo kuvaa kytkentävakion suuruutta energialla, joka vastaa elektronin massan suuruutta. Hienorakennevakion liukuvuus täytyy ottaa huomioon esimerkiksi tutkittaessa suurella energialla tapahtuvia hiukkasreaktioita hiukkaskiihdyttimillä tehdyissä kokeissa.
Alun perin hienorakennevakion otti käyttöön Arnold Sommerfeld selittäessään Bohrin atomimallin ennusteen eroavaisuutta havaittujen vetyatomin spektriviivojen kanssa. Bohrin atomimalli selitti onnistuneesti vedyn spektriviivojen pääpiirteet, mutta lähemmin tarkasteltaessa huomattiin, että spektriviivat jakautuivat edelleen muodostaen hienorakenteen. Sommerfeld selitti tämän rakenteen muuttamalla Bohrin ympyräradat elliptisiksi sekä ottamalla huomioon ratojen elektroneille relativistiset korjaukset.
Ensimmäinen fysikaalinen selitys hienorakennevakiolle oli, että se oli relativistisessa Bohrin atomimallissa ensimmäisen kehän elektronin nopeuden sekä valonnopeuden suhde. Tai ekvivalentisti, maksimaalisen impulssimomentin, jonka suhteellisuusteoria sallii suljetulle radalle, sekä pienimmän impulssimomentin, jonka kvanttimekaniikka sille sallii, suhde.
Hienorakennevakio ilmaantui Sommerfeldin analyysiin luonnollisesti, jossa se määritti vedyn spektriviivojen hienorakenteen suuruuden. Tästä juontuu myös vakion nimi.
Hienorakennevakio voidaan määritellä myös
jossa formula_9 on Coulombin vakio, formula_3 on alkeisvaraus, formula_4 on redusoitu Planckin vakio, formula_5 on valon nopeus tyhjiössä sekä formula_13 on tyhjiön permittiivisyys.
Sähköstaattisissa yksiköissä ilmaistuna sähkövarauksen yksikkö on määritelty siten, että permittiivisyyskerroin formula_14 on dimensioton vakio ja arvoltaan yksi. Tällöin hienorakennevakion kaava saa muodon
Macaon katedraali
Macaon katedraali on kirkkorakennus Macaossa, entisessä Portugalin siirtomaassa ja nykyisellä Kiinan erityishallintoalueella. Se on katedraali Itä-Aasian vanhimmalle katoliselle hiippakunnalle, Macaon hiippakunnalle. Kirkkorakennus vihittiin käyttöön vuonna 1850. Se korvasi aiemman katedraalin, jonka oli tuhonnut täydellisesti taifuuni. Vuonna 1937 katedraali uusittiin täysin.
Katedraali on osa Unescon maailmanperintökohdetta Macaon historiallinen keskusta.
Singaporen lippu
Singaporen lippu otettiin virallisesti käyttöön 3. joulukuuta 1959. Lippu koostuu punaisesta ja valkoisesta poikkiraidasta sekä valkoisista kuun sirpistä ja viidestä tähdestä.
Kuun sirppi ja tähdet eivät edusta islamia, kuten monien muiden maiden lipuissa, vaan se edustaa nuoren valtion kasvua. Lipun viisi tähteä edustavat tasa-arvoa, oikeutta, demokratiaa, rauhaa ja edistystä. Punainen edustaa tasa-arvoa ja yleismaailmallista veljeyttä, valkoinen hyvettä ja puhtautta.
Aavikkounikeko
Aavikkounikeko ("Selevinia betpakdalaensis") on pienikokoinen unikekojen heimoon kuuluva jyrsijälaji. Se on "Selevinia"-suvun ainoa laji, ja aiemmin se luettiin omaan aavikkounikekojen ("Seleviniidae") heimoonsa. Aavikkounikeko on määritelty IUCN:n punaisella listalla 2008 puutteellisesti tunnetuksi lajiksi.
Aavikkounikeon ruumis on 7–9 senttimetriä pitkä ja häntä lähes samanmittainen. Kun se vaihtaa karvaansa, mukana putoaa myös ihon uloin kerros.
Aavikkounikekoja elää Betpak-dalan aavikolla Kazakstanin itäosassa.
Aavikkounikeko vaipuu talveksi talvihorrokseen. Kun on lämpimämpää kuin + 5 celciusastetta, se nukkuu päivät ja liikkuu öisin.
Syyrian vaakuna
Syyrian vaakuna () on Syyrian tunnus lipun ja kansallislaulun ohella. Se koostuu syyrialaisesta haukasta tai "Qureishin haukasta". Vaakuna muistuttaa Egyptin vaakunaa. Haukan keskellä olevassa kilvessä on kuvattu Syyrian lippu pystyssä. Vaakunan alapuolella on vihreällä nauhalla teksti الجمهورية العربية السورية eli Syyrian arabitasavalta arabiaksi.
Erkki Korhonen (pianisti)
Erkki Korhonen (s. 10. syyskuuta 1956 Hämeenlinna) oli Suomen kansallisoopperan pääjohtaja vuosina 2001–2007. Korhonen on suorittanut pianodiplomin Sibelius-Akatemiassa 1983 ja esiintynyt solistina, kamarimuusikkona ja liedpianistina miltei kaikissa Euroopan maissa sekä Israelissa että Yhdysvalloissa ja tehnyt lukuisia radio- ja televisionauhoituksia Euroopassa ja Yhdysvalloissa.
Korhonen on opettanut Sibelius-Akatemiassa vuosina 1982–2000 ja ollut oopperakoulutuksen osaston varajohtajana 1996–1997. Vuonna 1997 Erkki Korhonen kutsuttiin Zürichin oopperan kansainvälisen oopperastudion johtajaksi.
Erkki Korhonen aloitti Suomen kansallisoopperan pääjohtajana vuodesta 2001. Hän ilmoitti 15. kesäkuuta 2007 eroavansa tehtävästään. Ero astui hänen mukaansa voimaan heti.
Vuonna 2015 Korhonen sai Pro Finlandia -mitalin.
Aate
Aate on yksilön todellisuuskäsitystä hallitseva tai yhteisölle ominainen yleisluonteinen käsitys tai pyrkimys, se on välittömistä tarpeista riippumaton, mahdollisesti olemalla niille myös vastakkainen. Toisessa yleiskielen merkityksessä aate on yleisesti ajatus, mieleenjohtuma, jonka tarkoitus on esim. kehittää ongelmaan ratkaisu.
One Raffles Place
One Raffles Place, aiemmin OUB Centre rakennuksessa pääkonttoriaan pitävän United Overseas Bankin mukaan, on Singaporen Raffles Placella sijaitseva pilvenpiirtäjä. Rakennuskompleksi koostuu kahdesta Raffles Placen aukion laidalla olevasta pilvenpiirtäjästä, jonka yhteydessä on Raffles Placen MRT asema.
Torneista korkeampi 1 torni on 280 metriä korkea, mikä tekee siitä yhden maan korkeimmista rakennuksista. Pilvenpiirtäjän 1. tornin rakennustyöt käynnistettiin vuonna 1982 ja ne saatiin päätökseen vuonna 1986. Rakennuskompleksin 2. torni valmistui vuonna 2012. Tornissa 1. on 63 maanpäällistä ja neljä maanalaista kerrosta, tornissa 2 on 38 kerrosta ja 1 kerros maan alapuolella. Rakennuksen suunnittelusta vastasi arkkitehtitoimisto Kenzo Tange Associates.
Oerlikon KD
Oerlikon KD on sveitsiläisen Oerlikon Contraves-yhtiön kehittämä 35x228 mm ilmatorjuntakanuuna. Tykkimalli on käytössä noin 30 maassa. Suomessa se tunnettiin ensin nimellä 35 ItK 58 ja 1980-luvulla tehdyn modernisoinnin jälkeen 35 Itk 88.
Tykin kehitystyö alkoi noin vuonna 1952 jolloin Oerlikon arvioi 35 mm kaliiperin olevan ihanteellinen ilmatorjuntatykin suunnittelun lähtökohdaksi. Suunnittelun perustana oli aiempi 20 mm KAA 204 Gk -kanuuna. Syntyi lukuisia prototyyppejä kuten vesijäähdytteinen Mk 352 jota muun muassa Yhdysvaltain laivasto testasi. Lopullinen versio oli Mk 323 josta kehitettiin kaksi versiota, vyösyöttöinen KDA ja viiden laukauksen siteitä käyttävä KDC. 35 ITK 88:n aseet ovat mallia KDB, joiden laukausten syöttö tapahtuu seitsemän patruunan siteistä.
Oerlikonin 35 mm ilmatorjuntakanuuna oli käytössä T-55-alustaisessa 90 Marksman -ilmatorjuntapanssarivaunussa, joka alustansa osalta korvattiin Leopard 2 alustalle 2010-luvulla. Marksman-vaunun kanuunat ovat mallia KDA.
Suomessa alkuperäinen 35 ITK 88 -tykkimalli (Oerlikon KDB) kävi läpi erittäin perusteellisen modernisoinnin 1980-luvulla. Modernisointi käsitti mm. digitaalisen Gun King-tulenjohtojärjestelmän sekä latausautomaatin. 2000-luvun alussa ase sai uuden tulenjohtotutkan.
Chip ’n Dale: Rescue Rangers (videopeli)
Chip ’n Dale: Rescue Rangers () on Capcomin kehittämä ja julkaisema tasohyppelypeli, joka julkaistiin Nintendo Entertainment Systemille vuonna 1990. Peli perustuu Disneyn vuosina 1989–1990 valmistuneeseen piirrossarjaan "Tikun ja Takun pelastuspartio". Peliä voi pelata yksin- tai kaksinpelinä.
Peli sai jatkoa vuonna 1993, kun NES:lle julkaistiin "Chip ’n Dale Rescue Rangers 2". Huhtikuussa 2017 peli julkaistiin Microsoft Windowsille, PlayStation 4:lle ja Xbox Onelle osana "The Disney Afternoon Collection" -kokoelmaa.
Tiku ja Taku yrittävät pelastaa pelastuspartion jäsenen Vinkki Vääntölän (), jonka konna nimeltä Kollo ("Fat Cat") on vanginnut. Hänellä on myös tavoitteenaan tuhota koko kaupunki.
Pannonhalman benediktiiniluostari
Pannonhalman benediktiiniluostari on Unkarin vanhimpia historiallisia monumentteja. Se sijaitsee Pannonhalman kunnassa Unkarin luoteisosassa. Vuonna 996 perustettu luostari on nykyään osa UNESCOn maailmanperintöluetteloa.
Nykyään luostarikompleksissa asuu noin 50 munkkia. Rakennusryhmään kuuluu basilika kryptineen, pylväskäytävän ympäröimä luostarinpiha, 360 000 teosta käsittävä kirjasto, barokkiaikainen ruokasali ja laaja taidekokoelma. Luostarissa säilytetään myös yhä vanhinta unkarinkielistä dokumenttia: vuodelta 1055 olevaa Tihanyn benediktiiniluostarin perustamisasiakirjaa.
Unkarin prinssi Géza perusti luostarin vuonna 996 ensimmäiseksi unkarilaiseksi benediktiiniluostariksi. Luostari perustettiin Pyhän Martinuksen kunniaksi. Gézan poika Tapani I:nen lahjoitti maat ja antoi luostarinoikeudet. Luostarin ensimmäiset rakennukset tuhottiin ja rakennettiin uudelleen vuonna 1137. Basilikan pylväät ja varhaisgotiikka edustava holvi rakennettiin 1200-luvulla käyttäen entisen kirkon seiniä. Vuonna 1486 kuningas Matias Corvinus jälleenrakennutti basilikan goottilaisella tyylillä.
Osmanien tunkeuduttua Eurooppaan 1500-luvulla luostari muutettiin linnoitukseksi. Suleiman Suuren lyötyä unkarilaisten joukot elämä luostarissa vaikeutui ja munkit joutuivat jättämään pahoin vaurioituneen rakennuksen vuonna 1575. Yhteisö palasi luostariin vasta vuonna 1638. Luostarin barokkirakennukset, kuten ruokasali, rakennettiin 1700-luvulla. Nykyisen muotonsa luostari sai 1832, jolloin uusklassinen kirjasto ja torni valmistuivat.
Vuoden 1945 jälkeen kommunistinen Unkarin valtio takavarikoi benediktiiniläisten omaisuudet ja sääntökunnan johtamat koulut. Omaisuus palautettiin vasta kommunismivallan päätyttyä.
Tekopyhyys
Tekopyhyys tarkoittaa yleismerkityksessä viattomaksi tekeytymistä, vilpillisyyttä ja teeskentelyä tai myös tekohurskautta.
Kreikan kielen sana "hypokrisis", suomeksi hypokrisia eli tekopyhyys, on alun perin tarkoittanut näyttelemistä näyttämöllä. Tekopyhyyden lailla näyttelijän ammattia on aikoinaan pidetty likaisena ja paheellisena, sillä näyttelijät esittävät jotakin muuta kuin todellisuudessa ovat. La Rochefoucauldin aforismin mukaan ”tekopyhyys on paheen osoittamaa kunnioitusta hyveelle”, millä hän tarkoitti, että teot, jotka vaikuttimiensa vuoksi ovat paheellisia, esitetään ikään kuin ne olisivat jotakin muuta.
Tekopyhyyteen on eri kulttuureissa ja moraalifilosofisissa suuntauksissa suhtauduttu varsin eri tavoin. Esimerkiksi juutalais-kristillisessä perinteessä tekopyhyys ja teeskentely kuuluvat tuomittavimpiin eettisiin rikkeisiin, kun taas esimerkiksi Machiavellin mukaan tekopyhyys on usein jopa toivottavaa, koska ruhtinaalle on hyödyksi näytellä vilpitöntä ja hurskasta ja muiden ihmisten tulee luulla ruhtinaan olevan sellainen. Filosofi Hannah Arendt on luonnehtinut tekopyhyyttä vakavaksi eettiseksi ongelmaksi ja on katsonut sen edustavan jopa ihmisen läpikotaista turmelusta. Arendtin mielestä tekopyhyys on paheiden pahe ja nimenomaan siksi, että kaikkien muiden paheiden paitsi tekopyhyyden alta voi vielä löytyä vilpittömyys. Tekopyhä ihminen on siten suorastaan juuriaan myöten turmeltunut.
Suomalaisista yhteiskuntatieteilijöistä muun muassa valtio-opin professori Pertti Ahonen on omaksunut Hannah Arendtin ajatukset tekopyhyyden syvästä pahuudesta. Ahosen mukaan tekopyhyyden torjunta vaatii tavoitetta kohti määrätietoisesti askeltavan inhimillisen pyrkimyksen, jonka prototyyppinä on filosofia, ”rakkaus viisauteen”. Hänen mukaansa tekopyhän ihmisen ideaalityyppiin liittyy silti myös muissa yhteyksissä ihailtuja ominaisuuksia, kuten vapaus herkkäuskoisuudesta ja sentimentalismista.
Republic Plaza
Republic Plaza on pilvenpiirtäjä Singaporessa. Se on yksi korkeimmista rakennuksista kaupungissa. Pilvenpiirtäjän rakennustyöt käynnistettiin vuonna 1986, ja ne saatiin päätökseen vuonna 1995. Se yltää 280 metrin korkeuteen, ja siinä on 66 maanpäällistä kerrosta sekä yksi maanalainen kerros. Pilvenpiirtäjän suunnittelusta on vastannut arkkitehtitoimisto Kisho Kurokawa Architects & Associates.
Koios
Koios () oli kreikkalaisessa mytologiassa titaani. Hän oli Uranoksen ja Gaian poika ja naimisissa sisarensa Foiben kanssa. Heidän tyttäriensä nimet olivat Leto ja Asteria.
Kuten muutkin titaanit, Koios syöstiin Tartarokseen titaanien hävittyä kamppailunsa Olympoksen jumalia vastaan.
Koios tunnettiin myös nimellä Polos.
Pyhän Joosefin kirkko (Singapore)
Pyhän Joosefin kirkko () on roomalais-katolinen kirkkorakennus Singaporessa. Sen rakennuttivat portugalilaiset lähetystyöntekijät. Kirkon rakennustyöt aloitettiin vuonna 1906, ja ne saatiin päätökseen vuonna 1912. Sen tieltä purettiin vanhempi kirkkorakennus. Nykyinen kirkko edustaa goottilaista arkkitehtuuria.
Christophe Moreau
Christophe Moreau (s. 12. huhtikuuta 1971 Vervins) on ranskalainen maantiepyöräilijä, jonka parhaat saavutukset tulivat etappikilpailuissa. Moreau aloitti ammattilaisuransa Festina-tallissa vuonna 1995, siirtyi Crédit Agricoleen vuonna 2001 ja AG2R Prévoyancen väreihin kauden 2006 alussa. Vuosina 2008–2009 hän ajoi Agritubel-tallissa ja vuonna 2010 Caisse d'Epargne-joukkueessa. Moreaun suurin saavutus on Dauphiné Libéré -ajon voitto vuosina 2001 ja 2007.
Moreau on kärsinyt muutaman kuukauden kilpailukiellon EPO-hormonin käytöstä vuosina 1998–1999.
Afrikankielilepakko
Afrikankielilepakko ("Megaloglossus woermanni") on Afrikassa elävä hedelmälepakkolaji, joka syö kasvien siitepölyä ja mettä.
Afrikankielilepakko on pienikokoinen, vartalon ja pään pituus yhteensä kuudesta kahdeksaan senttimetriä, siipien kärkiväli 22–25 cm. Yleisväri on ruskea, selkäpuoli tummempi kuin vatsa. Karva on ohutta ja pehmeää; selkäpuolella karvan kärki on tummanruskea, mutta tyviosa vaalean harmaa. Kieli ja kallonmuoto ovat sopeutuneet meden juomiseen kukista.
Afrikankielilepakkoa tavataan Guineanlahden ympäristössä: Guineassa, Zairessa, Kongossa, Ugandassa, Biokossa, Gabonissa ja Angolan pohjoisosissa.
Pannonhalma
Pannonhalma on kunta Győr-Moson-Sopronin läänissä, Unkarin luoteisosassa noin 20 kilometrin päässä läänin pääkaupungista Győristä. Kunnassa on noin 4 000 asukasta ja se on pinta-alaltaan 29,58 neliökilometriä. Kunnan nimi oli Győrszentmárton vuoteen 1965 asti.
Kunta on tunnettu vuonna 996 perustetusta benediktiiniluostarista, joka kuuluu myös Unescon maailmanperintöluetteloon. Perimätiedon mukaan Pyhä Martinus olisi syntynyt täällä, mutta toisen uskomuksen mukaan Martinus syntyi läheisessä Szombathelyn kaupungissa. Pannonhalma oli pitkään islaminuskoisten Osmanien ja kristityn Länsi-Euroopan rajamaata ja kärsi pahoin tuona aikana.
Luettelo Suomen uhanalaisista selkärankaisista
Luettelo uhanalaisista selkärankaisista eläimistä Suomessa kansallisen uhanalaisuusarvioinnin (2010) mukaan.
Juvan Lehti
Juvan Lehti on Juvalla kerran viikossa torstaisin ilmestyvä paikallislehti, jonka levikki oli 4 047 kappaletta vuonna 2013. Lehteä julkaisee Länsi-Savo-konserniin kuuluva ESV-Paikallismediat.
Juvan Lehti on perustettu vuonna 1956, ja se ilmestyi kaksi kertaa viikossa vuosina 1981–2006. Lehden nykyinen päätoimittaja on Janne Tiainen.
Lymfaattinen järjestelmä
Lymfaattinen järjestelmä () muodostuu imukudoksesta. Imukudosta on elimistössä mm. imusolmukkeissa, pernassa ja kateenkorvassa. Imukudokselle ominaisia ovat imusolut eli lymfosyytit, näiden esiasteet ja edelleen kehittyneet solumuodot.
Reijo Koponen
Reijo Koponen (22. toukokuuta 1943, Varkaus – 21. helmikuuta 2014, Juva) toimi Juvan Lehden päätoimittajana vuosina 1973–1999. Juvan Lehden työntekijänä hän toimi vuoteen 2006 saakka.
Toimittajantyön ohella Koponen kirjoitti ja toimitti lukuisia teoksia erityisesti Juvaan ja Juvan toimijoihin liittyen. Savolaisuus ja savon kieli olivat kirjoitusten aiheena ja välineenä, sekä myös harrastuksena mm. Savon kielen seuran kautta.
Tom Burke
Thomas Edward Burke (15. tammikuuta 1875 – 14. helmikuuta 1929) oli yhdysvaltalainen pikajuoksija. Hän oli ensimmäinen olympiavoittaja 100 ja 400 metrin juoksuissa.
Tom Burke, Bostonin yliopiston opiskelija, tiedettiin hyväksi 400 metrin ja 440 jaardin juoksijaksi, koska hän oli voittanut Yhdysvaltojen 440 jaardin mestaruuden (silloiset AAU:n kisat) vuonna 1895. Häntä ei kuitenkaan pidetty ennakkosuosikkina vuonna 1896 järjestettyjen ensimmäisten nykyaikaisten olympialaisten avausmatkallaan, joka oli 100 metrin juoksu. Monien huippujuoksijoiden ollessa pois kisasta Burke yllättäen voitti juoksun. Hän herätti huomiota myös ”kyyristyslähdöllään”, joka oli tuolloin epätavallinen toisin kuin nykyisin. Hänen aikansa oli 11,8 sekuntia alkuerissä ja 12,0 sekuntia finaalissa. Joidenkin lähteiden mukaan myös alkuerien aika olisi ollut 12,0. Hän voitti loppukilpailussa toiseksi juosseen Fritz Hofmannin kahdella metrillä. Burken kisoissa juoksema aika 11,8 oli uusi olympiaennätys.
Samoissa olympialaisissa Burke voitti myös päämatkansa, 400 metriä. Alkuerissä hänen aikansa oli 58,4 sekuntia ja finaalissa 54,2 sekuntia. Burke voitti molemmat lähtönsä. 400 metrin aika 54,2 oli matkan ensimmäinen olympiaennätys.
Myöhemmin urallaan Burke erikoistui pidemmille matkoille, voittaen Yhdysvaltojen IC4A-kisoissa 440 ja 880 jaardin juoksut. Vuonna 1897 hän oli yksi Bostonin maratonin alullepanijoista. Ajatus maratonista sai alkunsa vuoden 1896 olympialaisten maraton-tapahtuman hyvästä vastaanotosta.
Myöhemmin Burkesta tuli lakimies, muttä hän työskenteli lisäksi osa-aikaisena urheilutoimittajana ja yleisurheiluvalmentajana.
Elimäen Sanomat
Elimäen Sanomat on Kouvolan Elimäen ympäristössä keskiviikkoisin ilmestyvä tilattava paikallislehti. Lehden perustivat Reijo ja Alisa Alanko vuonna 1976. Lehti on Sanomalehtien Liiton jäsenlehti. Elimäen Sanomien ilmestyminen lakkaa vuoden 2018 lopussa.
Largo do Senado
Largo do Senado on aukio Kiinan erityisitsehallintoalue Macaossa, Portugalin entisessä siirtomaassa. Se sijaitsee Macaon vanhassa historiallisessa keskustassa, joka on listattu Unescon maailmanperintöluettelossa. Aukio on päällystetty värjätyillä mosaiikkikivillä aaltoilevaan tyyliin, perinteiseen portugalilaiseen tapaan. Aukio kattaa noin 3700 neliömetrin suuruisen alueen.
Tihany
Tihany on kylä Unkarissa Veszprémin läänissä. Se sijaitsee pitkällä niemimaalla Balatonin pohjoisrannalla. Kylässä on 1438 asukasta.
Tihanyn keskus on benediktiiniluostari, jonka perusti 1055 Unkarin kuningas Andreas I, joka on myös haudattu luostarin kryptaan. Luostarin perustamisasiakirjaa säilytetään Pannonhalman benediktiiniluostarissa ja se on vanhin säilynyt unkarinkielinen asiakirja. Tihanyn luostarin kirkko rakennettiin uudelleen vuonna 1754 barokkityylillä. Edelleenkin toimiva luostari on merkittävä matkailukohde historiallisen ja taiteellisen arvonsa ansiosta.
Natalie Appleton
Natalie Jane Appleton Howlett (s. 14. toukokuuta 1973 Mississauga, Ontario) on kanadalainen poplaulaja. Hän on tullut tunnetuksi All Saintsin ja Appletonin jäsenenä.
Appletonilla on nuorempi sisko Nicole, joka on hänen musiikillinen yhteistyökumppaninsa. Hänen lisäkseen Appletonilla on vanhemmat siskot Lori ja Lee. Tyttöjen varttuessa perhe asui Torontossa, New Yorkissa ja Lontoossa. Vanhemmat – brittiläinen äiti Mary ja kanadanjuutalainen isä Ken – olivat eronneet 1970-luvun lopulla.
Appleton tapasi Britanniassa Carl Robinsonin, jonka kanssa hän solmi ensimmäisen avioliittonsa. Pari kuitenkin erosi pian tyttärensä Rachelin syntymän 19. toukokuuta 1992 jälkeen. Natalie ja Nicole Appleton olivat vuonna 1996 mukana perustamassa All Saints -tyttöbändiä. Muut jäsenet olivat Melanie Blatt ja Shaznay Lewis.
Appleton esiintyi vuonna 2000 elokuvassa "Honest". All Saints hajosi vuonna 2001, minkä jälkeen Natalie perusti siskonsa kanssa Appleton-sisarusduon. Debyyttialbumi "Everything’s Eventual" (2003) nousi brittilistan yhdeksänneksi. Ensimmäinen single ”Fantasy” ilmestyi syyskuussa 2002.
Appleton solmi vuonna 2002 toisen avioliittonsa The Prodigystä tutun Liam Howlettin kanssa. Parilla on 2. maaliskuuta 2004 syntynyt poika.
All Saints palasi yhteen alkuvuodesta 2006, ja uusi albumi "Studio 1" julkaistiin Parlophone Recordsin kautta saman vuoden lopulla.
Havannan katedraali
Havannan katedraali () on barokkityylinen kirkkorakennus Kuuban pääkaupungissa Havannassa. Jesuiitat käynnistivät kirkon rakentamisen vuonna 1748, ja se valmistui vuonna 1777. Jesuiitat itse eivät kuitenkaan nähneet kirkon valmistuvan, sillä Espanjan kuningas Kaarle III karkotti heidät Kuubasta 1767. Vuonna 1789 kirkosta tehtiin katedraali.
Vuosina 1796–1898 kirkossa säilytettiin joitakin Kristoffer Kolumbuksen jäänteitä, jotka nykyisin ovat Sevillassa.
Géza
Géza (k. 997) oli Unkarin ruhtinas vuodesta 972 vuoteen 997. Géza vakiinnutti valtansa unkarissa ja loi suhteita ulkomaille suosien myös kristinuskoa ja katolilaista kirkkoa. Erityisen hurskasta kristittyä hänestä ei kuitenkaan tullut. Tunnetummaksi hallitsijaksi nousi hänen poikansa ja Unkarin ensimmäinen kuningas Tapani I.
Géza oli unkarilaisten päällikkö Árpádin pojanpoika. Unkarilaisissa historiallisissa lähteissä Géza on viimeinen Unkarin hallitsijoista, joihin viitataan Árpádin suorana jälkeläisenä. On mahdollista, että Árpádin muut jälkeläiset olivat saaneet surmansa ennen Gézan valtaannousua vuonna 972.
Géza aloitti valtakautensa pyrkien vakiinnuttamaan omaan asemansa. Tähän liittyivät ilmeisesti puhdistukset, joiden myötä unkarilaiset lähteet kuvaavat Gézaa usein verisenä ja julmana hallitsijana. Asemansa vakiinnuttamiseksi Géza pyrki myös pitämään yllä hyviä suhteita ulkomaille. Vuonna 973 lähetti unkarilaisen lähetystön luomaan suhteita Saksan keisari Otto I:n hoviin. Samalla Géza otti kasteen ja Unkariin kutsuttiin ulkomaalaisia pappeja. Kasteen sai myös Gézan poika Vajk, eli sittemmin Stefan (unkarilaisittain István ja suomeksi Tapani) Prahan piispa Aadalbertilta. Géza suosi katolisuutta ja Veszprémiin perustettiin piispanistuin. Pannohalmaan perustettiin puolestaan benediktiiniläinen luostari. Géza ei kaikesta huolimatta ollut henkilökohtaisesti kovin hurskas kristitty, vaan hän esimerkiksi jatkoi uhraamista vanhoille unkarilaisten pakanallisille jumalille. Gézan sanotaan selittäneen tämän sillä, että hän oli tarpeeksi rikas palvoakseen useita jumalia. Samaan tapaan pakanallisuudestaan unkarilaisissa lähteissä tunnetaan Gézan vaimo Sarolt.
Pääkaupungikseen Géza otti Tonavan mutkassa sijainneen Esztergomin. Gézan poika Tapani otti vaimokseen Baijerin herttua Henrik II:n tyttären Gisellan, mikä päätti pitkään jatkuneen sotatilan Unkarin ja Baijerin välillä. Unkarin länsiosien heimopäällikköjen kukistamisessa Gézalla oli tukenaan saksalaisia ritareja. Gézan kuoltua vuonna 997 valtaan nousi hänen poikansa Tapani, josta tuli Unkarin ensimmäinen kuningas. Ensimmäisenä kuninkaana Tapanista tuli isäänsä tunnetumpi hallitsija, mutta monet hänen uudistuksistaan lienevät pohjautuneet Gézan valtakauden uudistuksiin.
Catedral Metropolitana de Buenos Aires
Catedral Metropolitana de Buenos Aires on katolinen kirkkorakennus Argentiinan pääkaupungissa Buenos Airesissa. Sen suunnittelusta on alun perin vastannut arkkitehti Antonio Masella, ja rakennus edustaa arkkitehtoonisesti uusklassista tyylisuuntaa. Sen rakennustyöt aloitettiin vuonna 1753, ja vaikka se valmistui vasta noin sata vuotta myöhemmin, se vihittiin kirkoksi jo vuonna 1791. Fasadin rakentaminen aloitettiin vuonna 1802, ja sen suunnittelivat ranskalaiset arkkitehdit Catelin ja Benoit.
Nykyinen paavi Franciscus, silloinen arkkipiispa Jorge Bergoglio osallistui jumalanpalveluksiin tässä kirkossa, ja siksi kirkossa on pieni näyttely häneen liittyen.